U ovom se izvješću predstavlja provedba trećeg zdravstvenog programa u 2014. To je bila prva godina provedbe trećeg zdravstvenog programa uspostavljenog Uredbom (EU) br. 282/2014 Europskog parlamenta i Vijeća od 11. ožujka 2014. Uredba se primjenjuje od 1. siječnja 2014. za program koji traje sedam godina, do 31. prosinca 2020. Na temelju članka 13. Uredbe Komisija je dužna podnijeti izvješće Odboru za programe u području zdravstva o provedbi svih aktivnosti koje se financiraju iz programa te o tome obavijestiti Europski parlament i Vijeće. Ovim je izvješćem ispunjen taj zahtjev. U njemu se donose pojedinosti o proračunu za 2014. i njegovoj provedbi.

Chafea je u listopadu 2014. organizirala radionicu o zajedničkim aktivnostima, a u veljači 2015. radionicu o osiguranju kvalitete u zajedničkim aktivnostima. Nacionalne kontaktne točke zdravstvenog programa organizirale su i nacionalne informativne dane u sljedećim zemljama: BG, HR, CZ, EL, HU, IE, IT, LT, NL, NO, PL, PT, RO, SK, ES i UK. Smjernice za podnositelje prijedloga bile su dostupne na Portalu za sudionike. Služba za pomoć Chafea-e isto je tako osiguravala podršku i praktičnu pomoć.

jasnu definiciju „dodane vrijednosti EU-a” te

uvođenje mjerila za definiranje „izuzetne koristi” zajedničkih aktivnosti.

Ovo je, primjerice, značilo da su se podnositelji zahtjeva i ocjenjivači mogli bolje orijentirati na temelju definicije „dodane vrijednosti EU-a” te je udruženju za zajedničku akciju bio olakšan razvoj prijedloga u cilju ispunjavanja uvjeta za izuzetnu korist, odnosno 80 % sufinanciranja.

Primijećene su i pozitivne promjene u pogledu provedbe trećeg zdravstvenog programa. Jedna je od njih uvođenje internetskog podnošenja zahtjeva na Portalu za sudionike te internetsko ocjenjivanje i elektronički potpis sporazuma o dodjeli bespovratnih sredstava. Uredbom je uveden i pojednostavnjeni upravni postupak te sporazumi o izravnim bespovratnim sredstvima za zajedničke aktivnosti i sporazumi o okvirnom partnerstvu za nositelje bespovratnih sredstava za poslovanje kako bi se primateljima tih bespovratnih sredstava omogućila provedba dugoročnog planiranja.

Osim toga, novi postupak za zajedničke aktivnosti transparentniji je jer je prvi korak pri osnivanju udruženja imenovanje koje provode države članice / zemlje koje sudjeluju u trećem zdravstvenom programu. Međutim, to znači da se posebno krovne nevladine organizacije EU-a suočavaju s izazovom u pogledu imenovanja, dok ih je u okviru drugog zdravstvenog programa imenovala Komisija.

Broj sudionika u zajedničkim aktivnostima ostaje relativno visok, kao što je to bio slučaj u okviru drugog zdravstvenog programa: u prosjeku 25 sudionika po zajedničkoj aktivnosti u 2014., u rasponu od 12 do 39. To je izazov za sveukupno upravljanje i koordinaciju zajedničkih aktivnosti. Pri razmatranju poziva na podnošenje prijedloga za projekte primijećeno je da u okviru dva poziva nije dodijeljen ni jedan projekt. U prvom slučaju razlog je bio taj što nisu zaprimljeni zahtjevi, vjerojatno zato što je utvrđena tema bila prilično usko definirana, a predložen iznos sredstava sufinanciranja relativno nizak. U drugom slučaju primljeno je nekoliko prijedloga, no zbog nedostatne kvalitete svi su odbačeni u postupku ocjenjivanja.

Prema preporukama ex post evaluacije, tijekom nadolazećih godina namjeravaju se provesti daljnja poboljšanja, uključujući unaprijeđeni elektronički nadzor i sustav izvješćivanja, bolje i usmjerenije širenje podataka te kontinuirani napori u cilju povećanja sudjelovanja organizacija i institucija iz zemalja koje su dosad bile nedovoljno zastupljene među korisnicima.